आठ मार्च को होगा नप चेयरमैन का फैसला
भिवानीनगर परिषद चेयरमैन पद का चुनाव आठ मार्च को करवाया जाएगा। इससे संबंधित पत्र एसडीएम ने सभी पार्षदों को भेज दिए हैं। उधर पत्र मिलते ही चेयरमैन पद के जोड़-तोड़ फिर से शुरू हो गई।
नगरपरिषद के चुनाव अधिकारी एसडीएम सतपाल सिंह ने चेयरमैन चुनाव की तारीख घोषित कर दी है। चुनाव आठ मार्च काे डीआरडीए हाल में सुबह 11 बजे होगा। गौरतलब है कि नगरपरिषद का कार्यकाल चार जनवरी 2016 को पूरा हो गया। उस समय से एसडीएम ही नगरपरिषद का कार्यभार देख रहे हैं। एक साल बाद आठ जनवरी को नगरपरिषद का चुनाव करवाया गया तथा नौ फरवरी को पार्षदों को शपथ दिलवाई गई। पार्षदों की शपथ को आठ मार्च को एक माह भी पूरा हो जाएगा।
जोड़-तोड़शुरू
चेयरमैनपद चुनाव की डेट घोषित करते ही पार्षदों में सुगबुगाहट शुरू हो गई है। रात को ही पार्षदों ने अपने अपने समर्थक पार्षदों से बातचीत शुरू कर दी है। चेयरमैन पद के दावेदार कोई जाति आधार पर तो अपने पुराने रिश्तों की याद दिला रहा है। यूं तो हर चौथा पार्षद अपने आप को चेयरमैन पद की दौड़ में मान कर चल रहा है लेकिन राजनीतिज्ञों की माने तो आखरी दौड़ तक मुश्किल से तीन प्रत्याशी ही चेयरमैन पद की दौड़ में रहेंगे। इस समय चेयरमैन पद के दावेदारों में मुख्यत: ईश्वर मान, मामनचंद, विजय पंचगावां, भवानी प्रताप की चचेरी बहन मुनिया तंवर, रणसिंह यादव मुकेश रहेजा बने हुए हैं।
भिवानी नप चेयरमैन पद का इतिहास देखे तो आज तक पहली तारीख पर चुनाव नहीं हुआ है। कभी चुनाव अधिकारी मीटिंग में नहीं पहुंच पाता तो कभी कोरम पूरा नहीं हो पाता। इस बारे में नागरिकों पार्षदों का सोचना है कि मुश्किल है कि आठ मार्च को चुनाव हो पाएगा।
hin_Deva hin_Deva hin_Deva mag_Deva hin_Deva hin_Deva